kardosdrur/scandi-wiki huggingface dataset:
Tadsjikere

Tadsjikere er iranske folk som taler forskellige iranske sprog, og hovedsageligt stammer fra områderne omkring floden Amu Darja, Ferganadalen og Pamir-bjergene i nutidens Tadsjikistan, Afghanistan, Usbekistan og Kina.

Nu er "tadsjiker" et ord som tadsjikerne bruger om sig selv, men oprindeligt er det en betegnelse givet dem af de omgivende folk, nogle gange nedsættende, og definitionen er ikke altid klar og har været omstridt.

Traditionelt tilhører de fleste tadsjikere hanafi-retningen inden for sunni-islam. Nogle, specielt i Pamir, er ismailitter (en shia-retning).

Lande med tadsjikere

Afghanistan 

Tadsjikere udgør ifølge The World Factbook 27 % af Afghanistans befolkning. De er især dominerende i de fire store byer Kabul, Mazar-e Sharif, Herat og Ghazni, og i de nordlige og vestlige provinser Balkh, Takhar, Badakhshan, Samangan, Parvan, Panjshir, Kapisa, Baghlan, Ghowr, Badghis og Herat.

Tadsjikerne i Afghanistan taler persisk, som lokalt kaldes dari.

Tadsjikistan 

Tadsjikere udgør 79.9% af befolkningen i Tadsjikistan. De fleste taler persisk som lokalt kaldes tadsjikisk, men der er også nogle som taler østiranske sprog som wakhi og shughni.

Usbekistan 

I Usbekistan er tadsjikere den største befolkningsgruppe i de historiske byer Bukhara og Samarkand, og der er mange tadsjikere i Surxondaryo-provinsen i syd og langs Usbekistans østlige grænse mod Tadsjikistan.

Der er officielt 5 % tadsjikere i Usbekistan. Dette tal inkluderer dog ikke tadsjikere som af forskellige grunde vælger at erklære sig for usbeker ved folketællinger. I sovjettiden blev tadsjikere udsat at skulle vælge mellem at blive registrerede som usbekere i deres pas og blive i Usbekistan, eller flytte til Tadsjikistan. Først ved folketællingen i 1989 kunne ens nationalitet frit erklæres uafhængigt af oplysningen i ens pas. Det medførte en stigning i tadsjikiske befolkningsandel fra 3,9 % i 1979 til 4,7 % i 1989. Der er estimater som anslår at den reelle andel af tadsjikere i Usbekistan kan være op til 35 %.

Kina 

Der er 34.000 tadsjikere i Tašqorḡān-distriktet i den autonome Xinjiang-Uighur-region i det sydvestlige Kina. De taler østiranske sprog, hovedsageligt sarikoli og wakhi.

Kasakhstan 

Ved folketællingen i 1999 var der 26.000 tadsjikere i Kasakhstan hvilket udgør 0,17 % af befolkningen.

Kirgisien 

Ifølge officielle statistikker var der omkring 47.500 tadsjikere i Kirgisien i 2007, hvilket udgør 0,9 % af befolkningen.

Turkmenistan 

Ved folketællingen i 1995 var der 3.103 tadsjikere i Turkmenistan hvilket udgør 0,07 % af befolkningen. De fleste er i provinserne Lebap og Mary ved grænserne til Afghanistan of Usbekistan.

Rusland 

Ved folketællingen i 2002 var der 120.136 tadsjikere i Rusland.

Noter
Petter Rudi

Petter Normann Rudi (født 17. september 1973 i Kristiansund, Norge) er en norsk tidligere fodboldspiller (midtbane).

Rudi startede sin karriere hos Molde FK i den norske Tippeliga, hvor han spillede frem til 1997. Herefter skiftede han til engelske Sheffield Wednesday, og opnåede 76 kampe i Premier League i løbet af de følgende tre sæsoner. Senere i karrieren spillede han hos både KAA Gent i Belgien og Austria Wien i Østrig.

Rudi spillede desuden 46 kampe og scorede tre mål for Norges landshold. Hans første landskamp var et opgør mod Jamaica 26. november 1995, hans sidste en kamp mod Senegal 1. marts 2006.

Referencer 

Fodboldspillere fra Norge
Fodboldspillere fra Molde FK
Fodboldspillere fra Austria Wien
Fodboldspillere fra KAA Gent
Fodboldspillere fra KSC Lokeren
Fodboldspillere fra Perugia Calcio
Fodboldspillere fra Germinal Beerschot
Fodboldspillere fra Sheffield Wednesday F.C.
Ferganadalen

Ferganadalen er en tætbefolket gravsænkning i Centralasien beliggende mellem Tian Shan-bjergene i nord og Alaj-bjergene i syd. Dalen er delt mellem Usbekistan, Tadsjikistan og Kirgisistan. Ferganadalen er 300 km lang og op imod 150 km bred. Den bebos af over 10 millioner mennesker. Floderne Naryn og Kara-Darja løber i den østlige del af Ferganadalen. De flyder sammen i nærheden af Namangan og danner Syr-Darja som fortsætter mod vest gennem dalen. Vigtige byer i Ferganadalen er Namangan, Andisjan, Khujand, Fergana, Kokand, Margilan og Osj.

Historie 

I 300-tallet f.Kr. grundlagde Aleksander den Store en by i den sydvestlige del af Ferganadalen hvor Khujand nu ligger. Senere har bl.a. baktere og hankinesere regeret i området. År 751 udkæmpedes Slaget ved Talas mellan Tang-dynastiet og Abbaside-kalifatet. Abbasiderne vandt slaget og kunne gøre området muslimsk.

Dalen ligger på nordgrenen af Silkevejen, hvilket har muliggjort mange kulturelle påvirkninger og en blomstrende handel. Kokand-khanatets palads i Kokand er et eksempel på den velstand som fulgte deraf.

Khanatet blev i 1876 indlemmet i det Russiske rige, og efter Sovjetunionens oprettelse blev området inddelt i de sovjetrepublikker som senere blev selvstændige stater.

I 2005 skete udspilledes massakren i Andisjan i Ferganadalen.

Landbrug 
Den frugtbare jord i Ferganadalen har tidligere været brugt til alle former for afgrøder, herunder morbærtræer til at opforstre silkeorme. Den intensive anvendelse af arealer til bomuld under det sovjetisk styre fortrængte al anden produktion. Denne arv er stadig synlig i dag, hvor mange landmænd har svært ved at tilpasse sig til andet, fordi en meget stor del af infrastrukturen er bygget op omkring bomuld.

Referencer

Eksterne henvisninger 

Dale
Kirgisistans geografi
Tadsjikistans geografi
Usbekistans geografi
Haplodiploidi

Haplodiploidi er en situation, som især kendes fra en række sociale insekter, nemlig at hankønsindivider udvikles fra ubefrugtede æg og er haploide, mens hunkønsindivider udvikles fra befrugtede æg og er diploide.

Noter 

Kromosomer
Formering
Årevinger
Hoya

Hoya er en by og kommune med godt 3.700 indbyggere (2012) i den nordlige del af Landkreis Nienburg/Weser i den tyske delstat Niedersachsen.

Geografi 
Hoya ligger omkring 20 km nord for Nienburg og 15 km sydvest for byen Verden ved floden Weser. Hoya er administrationsby i Samtgemeinde Grafschaft Hoya.
Schloss Hoya ligger i byen ved Wesers østbred.

Eksterne kilder/henvisninger 

 Om Hoya på Samtgemeindens websted
Per Egil Ahlsen

Per Egil Ahlsen (født 4. marts 1958 i Fredrikstad, Norge) er en norsk tidligere fodboldspiller (defensiv midtbane/ forsvarer).

Ahlsen spillede størstedelen af sin karriere i den norske Tippeliga, hvor han repræsenterede henholdsvis Fredrikstad FK i sin fødeby og SK Brann i Bergen. Længst tid tilbragte han hos Fredrikstad, hvor han spillede i alt 13 sæsoner, fordelt på to ophold. Han var også i en kort periode udlejet til Fortuna Düsseldorf i den tyske Bundesliga.

Ahlsen spillede desuden 54 kampe og scorede tre mål for Norges landshold. Han deltog ved OL i 1984 i Los Angeles, og spillede alle landets tre kampe i turneringen.

Referencer 

Fodboldspillere fra Norge
Fodboldspillere fra SK Brann
Fodboldspillere fra Fredrikstad FK
Fodboldspillere fra Fortuna Düsseldorf
Personer fra Fredrikstad
Bochotnica

Bochotnica er en landsby i det sydøstlige Polen beliggende mellem Puławy og Lublin, nær Kazimierz Dolny ved floden Wisła. Det er hovedbyen i Puławy Kommune og Województwo lubuskie (Lublin Voivodskab). Byen huser 1500 indbyggere (pr. 2010).

Historie 
Byen blev grundlagt i det 14. århundrede.

Eksterne henvisninger 

Landsbyer i Polen
Syrdarja

Syrdarja (, , ) er en centralasiatisk flod som er 2.337 km lang. 

Syrdarja begynder ved sammenløbet af floderne Naryn og Kara-Darja, som begge udspringer i Kirgisistan, i den usbekiske del af Ferganadalen. 
Derfra løber den mod vest og nordvest gennem Usbekistan, nordspidsen af Tadsjikistan og det sydlige Kasakhstan til den udmunder i den nordlige side af resterne af Aralsøen. Syrdarja har et afvandingsområde på over 400.000 km², men det er ikke mere end 200.000 km² som reelt bidrager til flodens beskedne vandføring på 37 km³ – det halve af søsterfloden Amu Darjas – idet bifloderne Chu og Sarysu normalt tørrer ud før de når Syrdarja.

Syrdarja bruges til vanding af nogle af de mest produktive bomuldsdyrkende regioner i Centralasien. Kraftig udbygning af vandingskanaler i sovjettiden til at vande bomuld og ris har forårsaget økologisk skade på området. Vandmængden der blev taget fra floden, var så stor at der på nogle tider af året slet ikke nåede vand frem til Aralsøen. Det samme gælder også Amu Darja.

Historie 

Under Aleksander den Store var Syrdarja (oldgræsk Ἰαξάρτης, Jaxartes) den nordlige grænse for de græske erobringer, og også stedet for et berømt slag, Slaget ved Jaxartes. Aleksander placerede en garnison som han kaldte Alexandria Eschate ved Syrdarjas bred i 329 fvt. Byen hedder nu Khujand.

Referencer

Eksterne henvisninger

Floder i Kasakhstan
Vandløb i Tadsjikistan
Vandløb i Usbekistan
Naryn

Naryn er en by i det centrale Kirgisistan. Den er hovedby i provinsen Naryn. Byen ligger i 2.050 meters højde omkring 140 km sydvest for indsøen Issyk-Kul på begge sider af floden Naryn som løber i en kløft gennem byen. Der var 34.822 indbyggere i 2009.

Byen er en gammel garnisonsby på Silkevejen. Vejen fortsatte gennem Torugart-passet (3.752 moh) til Kina, og denne rute er stadig en vigtig trafikforbindelse fra Kirgisistan til Kashgar i Xinjiang og videre til resten Kina

Byer i Kirgisistan
Naryn (flod)

Narun er en 807 km centralasiatisk flod som udspringer i Tian Shan-bjergene i Kirgisistan og løber mod vest gennem Ferganadalen ind i Usbekistan. Her løber den sammen med Kara-Darja og danner Syr-Darja.

Der er adskillige opdæmninger til vandkraftværker langs Naryn. Toktogul-dæmningen har det største reservoir med et volumen på 19 km³ og et areal på 284 km².

Vandløb i Kirgisistan
Vandløb i Usbekistan
Taavi Rõivas

Taavi Rõivas (født 26. september 1979) er en estisk politiker og Estlands statsminister fra 26. marts 2014 til 9. november 2016, da han blev væltet ved et mistillidsvotum i Riigikogu, samt leder af Reformpartiet siden 6. april 2014.

Før han tiltrådte som statsminister, var Rõivas socialminister (2012-2014). Den 14. marts 2014 blev han valgt som efterfølger til statsminister Andrus Ansip af den estiske præsident Toomas Hendrik Ilves, og indledte derefter forhandlinger mellem Reformpartiet og Socialdemokraterne om at danne en ny regering. Aftalen blev underskrevet den 20. marts, og valget som statsminister blev efterfølgende godkendt af det estiske parlament, Riigikogu, den 24. marts. Han tiltrådte embedet som statsminister efter, at præsidenten havde godkendt hans foreslåede regering den 26. marts. Rõivas var den yngste regeringschef i Den Europæiske Union.

Rõivas anden koalitionsregering trådte tilbage efter et mistillidsvotum vedtaget den 9. november 2016, som også koalitionspartierne støttede i vrede over den måde, regeringen fungerede på. Den 23. november efterfulgtes han på statsministerposten af lederen af Keskerakond Jüri Ratas.

Noter 

Personer fra Tallinn
Statsministre fra Estland
Garrett AiResearch

Garrett AiResearch har været en producent indenfor turbolader og turboproper, men er i dag et brand, bare som Garrent under afdeling Honeywell Turbo Technologies som en del af Honeywell.
Det var tidligere også kendt som Aircraft Tool og Supply Company (21. maj 1936), Garrett Supply Company (omkring 1937), Garrett Corporation (18 August 1938) og AiResearch Manufacturing. 
Garrett AiResearch bliver fusioner med Signal Olie & Gas d. 20 jan. 1964, som blev Signal Companies. I 1985 fusioneret Signal Companies med Allied Corporation, der blev det nye Allied-Signal firma, i 1999 Allied-Signal køber Honeywell og adoptereret navnet, Honeywell.

Historie 

Cliff Garrett grundlag Garrett i 1936 i et lille 1-rums kontor i Los Angeles, med finansiel støtte fra vennerne, Jack Northrop og Harry Wetzel, plus 5000 dollar af sine egen penge. Garrett grundlagde det selskab, der senere ville blive Garrett Corporation. Antal ansatte: 1. Antal kunder: 1

I dag (2014) bliver deres produkter fremstillet af mere end 6.000 medarbejdere som producere over 30.000 turbos produceret Hver dag, der bliver brugt af globale motor- og bilproducenter, herunder Audi, BMW, DaimlerChrysler,DDC (Detroit Diesel Corporation), Fiat, Ford, International Truck Co, Peugeot, Renault, Saab og Volkswagen. Men også indenfor motorsporten som gocart, World Rally, American Le Mans,Le Mans, og Pikes Peak

Noter 

Mærker
Flyproducenter fra USA
Thomas Thabane

Motsoahae Thomas Thabane (også kaldet Tom Thabane, født 28. maj 1939 i Makhoakhoeng, Maseru, Lesotho) er en lesothisk politiker som tilhører Basotho-folket. Han er tidligere medlem af partiet Lesotho Congress for Democracy (LCD), og havde forskellige poster i premierminister Pakalitha Mosisilis regering 1998-2006. I 2006 forlod han LCD og stiftede All Basotho Convention. Efter en årrække i opposition dannede han efter parlamentsvalget 2012 en koalition med andre partier og blev ny premierminister i perioden 2012 til 2015. I 2017 blev han igen premierminister.

Tom Thabane har studeret statskundskab og engelsk ved Pius XII University i Roma, Lesotho. Han var udenrigsminister 1990-1991, informationsminister 1991, udenrigsminister 1998-2003, indenrig- og sikkerhedsminister 2003-2005 og kommunikations- og videnskabsminister 2005-2006.

Stridigheder i koalitionen og påstået kupforsøg 2014 

I juni 2014 opløste Tom Thabane parlamentet, angiveligt for at afværge en mistillidsafstemning efter stridigheder i regeringskoalitionen.

30. august 2014 flygtede han til Sydafrika, idet han frygtede for sit liv og sagde, at militæret var ved at gennemføre et militærkup, hvilket blev benægtet af Lesothos militær. Tom Thabane vendte tilbage til Lesotho 3. september.

Ifølge ikke-navngivne efterretningskilder blev et kupforsøg iværksat af lederen af Lesothos militær, generalløjtnant Tlali Kamoli, efter at Thabane havde beordret, at Kamoli skulle forlade sin post til fordel for generalløjtnant Maaparankoe Mahao.

Referencer 

Politikere fra Lesotho
Roar Johansen

Roar Johansen (født 8. juli 1935 i Fredrikstad, Norge, død 23. oktober 2015) var en norsk fodboldspiller (forsvarer).

Johansen tilbragte hele sin aktive karriere, fra 1952 til 1967, hos Fredrikstad FK i sin fødeby. Her var han en del af klubbens storhedstid, hvor holdet sikrede sig hele fire norske mesterskaber.

Johansen spillede desuden 61 kampe for Norges landshold. Hans første landskamp var et opgør mod Holland 28. maj 1958, hans sidste en venskabskamp mod Danmark 24. september 1967.

Johansen døde 23. oktober 2015.

Titler 
Tippeligaen
 1954, 1957, 1960 og 1961 med Fredrikstad FK

Referencer 

Fodboldspillere fra Norge
Fodboldspillere fra Fredrikstad FK
Personer fra Fredrikstad
Kjetil Osvold

Kjetil Osvold (født 5. juni 1961 i Ålesund, Norge) er en norsk tidligere fodboldspiller (midtbane).

Osvolds karriere startede i Kristiansand hos IK Start, hvor han var tilknyttet de første fire sæsoner af sin seniorkarriere, inden han i 1985 skiftede til Lillestrøm. Her var han i 1986 med til at vinde det norske mesterskab, inden han prøvede lykken i England. Efter to sæsoner med få kampe for henholdsvis Nottingham Forest og Leicester City rykkede han videre til græske PAOK Saloniki. Han sluttede sin karriere hjemme i Norge i 1993.

Osvold spillede desuden 37 kampe og scorede tre mål for Norges landshold. Hans første landskamp var et opgør mod Egypten 17. december 1984, hans sidste en venskabskamp mod Grækenland 23. august 1989.

Titler 
Tippeligaen
 1986 med Lillestrøm

Referencer

Eksterne henvisninger 

Fodboldspillere fra Norge
Fodboldspillere fra Lillestrøm SK
Fodboldspillere fra IK Start
Fodboldspillere fra Skeid Fotball
Fodboldspillere fra PAOK F.C.
Fodboldspillere fra Leicester City F.C.
Fodboldspillere fra Nottingham Forest F.C.
Personer fra Ålesund
Fodboldspillere fra Djurgårdens IF Fotboll
Snegås

Snegåsen (Chen caerulescens) er en fugl i familien af egentlige andefugle. Den yngler især på den arktiske tundra i Nordamerika og overvintrer mod syd. Der findes to farvevarianter af snegås, den almindeligste har hvid fjerdragt med sorte vingespidser, mens en anden variant har blålige vinger, brun krop og hvidt hoved.

Antallet af snegæs er steget eksplosivt i anden halvdel af 1900-tallet. Man forsøger derfor nu at regulere bestanden.

Galleri

Kilder 
 Dansk Ornitologisk Forening: Snegås (Chen caerulescens). Arkiveret udgave: archive.org.

Gæs
Arktis' fugle
Tom Lund

Tom Arne Lund (født 10. september 1950 i Lillestrøm, Norge) er en tidligere norsk fodboldspiller (angriber) og -træner.

Lund tilbragte hele sin aktive karriere, fra 1967 til 1982, hos Lillestrøm SK i sin fødeby. Han spillede over 250 ligakampe for klubben, og var med til at vinde det norske mesterskab med holdet i både 1976 og 1977. I 1978 blev han Tippeligaens topscorer.

Lund spillede desuden 47 kampe og scorede 12 mål for Norges landshold. Hans første landskamp var et opgør mod Island 26. maj 1971, hans sidste en EM-kvalifikationskamp mod Bulgarien 27. oktober 1982.

Efter at have indstillet sin aktive karriere fungerede Lund i to omgange, i 1985-1987 og i 1990-1991, som træner for Lillestrøm.

Titler 
Tippeligaen
 1976 og 1977 med Lillestrøm

Referencer 

Fodboldspillere fra Norge
Fodboldspillere fra Lillestrøm SK
Fodboldtrænere fra Norge
Mega Top 50

Mega Top 50 er en hitliste og et radioprogram på 3FM i Holland. Det blev lanceret i 1969 under navnet Hilversum 3 Top 30, men allerede i 1971 blev navnet ændret til Daverende Dertig og tre år senere til Nationale Hitparade. Hitlisten fik sit nuværende navn i 1993. Musiklisten er udarbejdet fra salgstal, airplay og streaming.

Bøger

Eksterne henvisning 
 (arkiv från 1963) 

Hitlister
Musik fra Nederlandene
Eystrup

Eystrup er en kommune med godt 3.300 indbyggere (2012), beliggende i den nordlige del af Landkreis Nienburg/Weser, i den tyske delstat Niedersachsen.

Geografi 
Eystrup ligger øst for floden Weser, som danner hovedparten af kommunegrænsen mod vest, omkring 15 km nord for Nienburg, og 15 km syd for Verden. Eystrup var administrationsby i den tidligere Samtgemeinde Eystrup, men blev lagt sammen med Samtgemeinde Grafschaft Hoya i 2011.

Eksterne kilder/henvisninger 

 Om Eystrup   på Samtgemeindens websted
Gandesbergen

Gandesbergen er en kommune med knap 500 indbyggere (2012), beliggende i den nordlige del af Landkreis Nienburg/Weser, i den tyske delstat Niedersachsen.

Geografi 
Gandesbergen ligger mellem naturparkerne Wildeshauser Geest og Steinhuder Meer ca. midt mellem Bremen og Hannover. Kommunen hørte ind til 2010 under Samtgemeinde Eystrup, men blev lagt sammen med Samtgemeinde Grafschaft Hoya.

Eksterne kilder/henvisninger 

 Om Gandesbergen på Samtgemeindens websted
Reece James (fodboldspiller, født 1993)

Reece James (født 7. november 1993) er en engelsk professionel fodboldspiller, som spiller for EFL Championship-klubben Sheffield Wednesday.

Klubkarriere

Manchester United 
James skiftede som ungdomsspiller i 2012 til Manchester United, og blev i juli 2013 udlejet til Carlisle United, hvor han gjorde sin professionelle debut. Han spillede dog kun to kampe for klubben, før en skade resulterede, i, at man ophævede aftalen i september.

James fik sin førsteholdsdebut for Manchester United den 26. august 2014 i et historisk 4-0 nederlag til Milton Keynes Dons.

Han tilbragte herefter lejeaftaler hos Rotherham United og Huddersfield Town.

Wigan Athletic 
James skiftede i juli 2015 til League One-klubben Wigan Athletic på en permanent aftale.

Sunderland 
Efter hans kontrakt med Wigan havde udløbet, så skiftede James i juli 2018 til Sunderland på en et-årig kontrakt.

Doncaster Rovers 
James skiftede i juni 2019 til Doncaster Rovers.

Blackpool 
Efter to år i Doncaster, skiftede James til Championship-klubben Blackpool i juli 2021.

Sheffield Wednesday 
James skiftede i juli 2022 til Sheffield Wednesday på en lejeaftale. Han var i sæsonen en del af, at Wednesday vandt oprykning til Championship, og i juni 2023 blev skiftet gjordt permanent.

Privat 
Reece James' storebror Matty James er også professionel fodboldspiller.

Titler 
Wigan Athletic
 EFL League One: 2 (2015-16, 2017-18)

Referencer

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Carlisle United F.C.
Fodboldspillere fra Rotherham United F.C.
Fodboldspillere fra England
Fodboldspillere fra Manchester United F.C.
Fodboldspillere fra Carlisle United F.C.
Fodboldspillere fra Rotherham United F.C.
Fodboldspillere fra Huddersfield Town F.C.
Fodboldspillere fra Wigan Athletic F.C.
Fodboldspillere fra Sunderland A.F.C.
Fodboldspillere fra Doncaster Rovers F.C.
Fodboldspillere fra Blackpool F.C.
Fodboldspillere fra Sheffield Wednesday F.C.
Industriland

Et industriland (forkortet iland) er et (økonomisk) udviklet land i form af en suveræn stat, der har stærk, udviklet økonomi og avanceret infrastruktur i forhold til mindre industrialiserede stater (de såkaldte underudviklede lande eller udviklingslande (ulande)). Det mest almindelige kriterium for vurdering af graden af økonomisk udvikling i en stat er bruttonationalproduktet (BNP), indkomst per capita, graden af industrialisering, udbredelsen af infrastruktur og den generelle levestandard. Hvilket kriterium der skal bruges, og hvilke lande, der kan klassificeres som udviklede lande, er genstand for debat.

Udviklede lande har en postindustriel økonomi, der betyder, at servicesektoren udvikler mere værdi end industrisektoren.

Referencer 

Samfundsøkonomi
Industrihistorie
Tyler Blackett

Tyler Nathan Blackett (født 2. april 1994) er en engelsk fodboldspiller, der spiller som forsvarer for Reading. Han har spillet for klubben siden 2016. Tidligere har han repræsenteret Manchester United, Birmingham, Celtic og Blackpool.

Referencer

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Blackpool F.C.
Fodboldspillere fra Birmingham City F.C.
Fodboldspillere fra Celtic F.C.
Fasis

Fasis eller Phasis kan betyde:
 Antikt navn for floden Rioni i det vestlige Georigien
 Antik by i Fasis-flodens delta, nutidens Poti